Hebreërs 12:14,15 As mense wat na aan mekaar staan probleme kry, is dit baie belangrik om hierdie probleme so gou as moontlik saam te bespreek. Dit is baie belangrik vir jou huwelik maar ook in al die verhoudinge waarin mense leef. Wat gebeur as dinge gebeur wat jou negatief raak? As jy hoor dat ’n ander oor jou iets gesê het wat nie positief is nie. Wat gebeur as jy die gevoel het dat die ander jou nie waardeer en nie regtig na jou luister nie? Ek sou nog baie kon noem. Wat gebeur as jy dan nie met die ander gaan praat nie? As julle hierdie dinge nie uitpraat nie? Dan is die kans groot dat in jou hart ’n negatiewe gevoel teenoor die ander kom. As die gevoel een keer bestaan dan gaan jy vinnig ook ander dinge wat die ander sê of doen so interpreteer. Sonder dat jy eintlik weet of dit so bedoel is. Hierdie dinge gebeur tussen mense, in huwelike. Ook in die gemeente van Christus. Wat moet ons dan doen? Moet ons dan sê dat dit beter is om uit mekaar te gaan? Nee, die Gees leer ons hier om na die vrede met almal te jaag! Deur met die ander te praat oor wat jou negatief geraak het. Om saam weer die vrede te vind. Om so daarvoor te sorg dat geen begin van bitterheid in jou hart kom. As die begin daarvan in jou hart is, word dit baie moeilik om weer tot egte vrede te kom. Hoe belangrik is dit om vanaf die staanspoor saam te praat en weer saam van Christus se liefde te leef!